CELEX: 62007CA0423
Language: da
Date: 2010-04-22 00:00:00
Title: Sag C-423/07: Domstolens dom (Fjerde Afdeling) af 22. april 2010 — Europa-Kommissionen mod Kongeriget Spanien (Traktatbrud — direktiv 93/37/EØF — artikel 3 og 11 — koncessionskontrakter om offentlige bygge- og anlægsarbejder — forpligtelser med hensyn til offentliggørelse — forpligtelsernes omfang — udbudsbekendtgørelse — beskrivelse af koncessionens genstand og stedet for arbejderne — supplerende arbejder, der ikke er udtrykkeligt fastsat i udbudsbekendtgørelsen og projektbeskrivelsen — ligebehandlingsprincippet)

19.6.2010   
            
            
               DA
            
            
               Den Europæiske Unions Tidende
            
            
               C 161/3
            
         
      Domstolens dom (Fjerde Afdeling) af 22. april 2010 — Europa-Kommissionen mod Kongeriget Spanien
      (Sag C-423/07) (1)
      
      (Traktatbrud - direktiv 93/37/EØF - artikel 3 og 11 - koncessionskontrakter om offentlige bygge- og anlægsarbejder - forpligtelser med hensyn til offentliggørelse - forpligtelsernes omfang - udbudsbekendtgørelse - beskrivelse af koncessionens genstand og stedet for arbejderne - supplerende arbejder, der ikke er udtrykkeligt fastsat i udbudsbekendtgørelsen og projektbeskrivelsen - ligebehandlingsprincippet)
      (2010/C 161/04)
      Processprog: spansk
      
         Parter
      
      
         Sagsøger: Europa-Kommissionen (ved D. Kukovec, M. Konstantinidis og S. Pardo Quintillán, som befuldmægtigede, og abogada M. Canal Fontcuberta)
      
         Sagsøgt: Kongeriget Spanien (ved F. Díez Moreno, som befuldmægtiget)
      
         Sagens genstand
      
      Traktatbrud — tilsidesættelse af artikel 3 og artikel 11, stk. 3, 6, 7 og 12 i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter (EFT L 199, s. 54) — tilsidesættelse af ligebehandlingsprincippet og princippet om forbud mod forskelsbehandling — arbejder som ikke har været genstand for en koncession — tilslag efter tidspunktet for tildelingen af koncessionen
      
         Konklusion
      
      
                  1)
               
               
                  Kongeriget Spanien har tilsidesat sine forpligtelser i henhold til artikel 3, stk. 1, samt artikel 11, stk. 3 og 6, i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter, læst i sammenhæng med dets bilag V, ved den 5. november 1999 at tildele Iberpistas
                  
                              —
                           
                           
                              anlæg af en tredje vejbane i begge køreretninger på betalingsstrækningen på motorvej A-6 mellem Villalba og Valle de los Caídos-udfletningen
                           
                        
                              —
                           
                           
                              anlæg af en tredje vejbane i begge køreretninger på betalingsstrækningen på motorvej A-6 mellem Valle de los Caídos-udfletningen og byen San Rafael, herunder anlægget af en ny tunnel, og
                           
                        
                              —
                           
                           
                              anlæg af en fjerde vejbane i begge køreretninger på den afgiftsfrie strækning på motorvej A-6 mellem Madrid og Villalba,
                              uden at disse arbejder var omtalt i genstanden for koncessionskontrakten om offentlige bygge- og anlægsarbejder som beskrevet i De Europæiske Fællesskabers Tidende og i projektbeskrivelsen.
                           
                        
            
                  2)
               
               
                  I øvrigt frifindes Kongeriget Spanien.
               
            
                  3)
               
               
                  Kongeriget Spanien betaler sagens omkostninger.
               
            
         (1)  EUT C 297 af 8.12.2007.